რანგიპოს უდაბნო
რანგიპოს უდაბნო — უნაყოფო, უდაბნოს მსგავსი ტერიტორია ახალ ზელანდიაში, ჩრდილოეთის კუნძულის ვულკანურ პლატოზე. მის დასავლეთით მდებარეობს სამი ვულკანურად აქტიური მწვერვალი: ტონგარიო, ნგაურუჰოე და რუაპეჰუ. ნალექების საშუალო წლიური მაჩვენებელი ამ ტერიტორიაზე 1500 - 2500 მმ-ს შეადგენს, მაგრამ ის უდაბნოს მიემსგავსება ღარიბი ნიადაგითა და მშრალი ქარებით. მცენარეულობა მწირია და ძირითადად ბუჩქებითაა წარმოდგენილი. უდაბნო ზღვის დონიდან 600-1000 მეტრზე მდებარეობს.